|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 28.augustā** | **Nr. GND/2025/619** |
|  | **(protokols Nr. 20; 38.p.)** |

**Par projekta “****Stāmerienas pils iekštelpu pārbūve, restaurācija un atjaunošana 2. kārta” līdzfinansējuma nodrošināšanu**

Gulbenes novada attīstības programmā 2025.-2030.gadam, turpmāk – attīstības programma, ir noteiktas ilgtermiņa un vidējā termiņa prioritātes. Kā viena no ilgtermiņa prioritātēm attīstības programmā ir definēta “IP2.Ilgtspējīga ekonomika un uzņēmējdarbību atbalstoša vide”, un vidējā termiņa prioritāte “VTPE4.Attīstīta uzņēmējdarbības vide”. Lai sasniegtu attīstības programmā izvirzīto prioritāšu īstenošanu, attīstības programmas Investīciju plānā 2025.-2027.gadam ir noteikts rīcības virziens “RVE 4.3.Tūrisma attīstība”, kā ietvaros plānots projekts/aktivitāte “iE4.3.2 Stāmerienas pils pārbūve, atjaunošana un restaurācija”.

Lai uzsāktu Investīciju plānā 2025.-2027.gadam noteiktā rīcības virziena “RVE 4.3.Tūrisma attīstība” ietvaros paredzēto aktivitāti “iE4.3.2 Stāmerienas pils pārbūve, atjaunošana un restaurācija” īstenošanu, ir plānots sagatavot un iesniegt projekta “Stāmerienas pils iekštelpu pārbūve, restaurācija un atjaunošana 2. kārta” pieteikumu Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" programmas konkursā.

2019.gadā tika pabeigta Stāmerienas pils fasādes atjaunošana, kā arī veiktas citas aktivitātes, kas ietvēra darbus, kas ļauj uzņemt pilī apmeklētājus. Kopš iepriekš minēto aktivitāšu veikšanas Stāmerienas pils ir darbojusies kā lielisks Gulbenes novada tūrisma apskates objekts, tādejādi veicinot Gulbenes novada popularizēšanu un atpazīstamību. Saskaņā ar cilvēku plūsmas skaitītāja fiksētajiem datiem 2024.gadā Stāmerienas pils teritoriju apmeklēja vairāk nekā 29 000 cilvēki, un tika pārdotas 10 000 ieejas biļetes.

Lai padarītu Stāmerienas pili konkurētspējīgāku, pievilcīgāku apmeklētājiem un saglabātu tās kultūrvēsturisko vērtību, 2021.gadā sabiedrība ar ierobežotu atbildību “Arhitektes Ināras Caunītes birojs” izstrādāja būvprojektu “Stāmerienas pils iekštelpu pārbūve, restaurācija un atjaunošana, kas ietver sevī gan restaurācijas, gan inženiertīklu pārbūves darbus, gan vides pieejamas nodrošināšanu.

Iesniedzot projekta “Stāmerienas pils iekštelpu pārbūve, restaurācija un atjaunošana 2.kārta” pieteikumu Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās", tā apstiprināšanas gadījumā, Gulbenes novada pašvaldība varētu saņemt fondu atbalstu daļējai iepriekš minētā būvprojekta realizācijai.

Šobrīd ar būvprojekta autori Ināru Caunīti un Stāmerienas pils vadību ir panākta vienošanās, ka projekta apstiprināšanas gadījumā primāri tiks realizēta būvprojekta sadaļa, kas skar Stāmerienas pils vides pieejamības jautājumus, primāri, tas ir pacēlājs, kā arī tualetes cokolstāvā, pirmajā stāvā un otrajā stāvā, lai izbūvētu pacēlāju ir jāsakārto ar pils cokolstāvs, kas ietver sevī gan cokolstāva gaiteņa sakārtošanu, gan pārējās lietas, kas skar vides pieejamību un turpmāku cokolstāva izmantošanu.

Projekta ietvaros plānots Stāmerienas sakārtot cokolstāvu, tā lai pils apmeklētāji ar kustību traucējumiem, jaunās māmiņas, seniori var caur cokolstāvu nokļūt līdz pacēlājam, kurš var nogādāt apmeklētājus uz ekspozīcijām un pils telpām pirmajā un otrajā stāvā. Papildus tam plānojam cokolstāvā, pirmajā un otrajā stāvā izbūvēt tualetes, kā arī cokolstāvā sakārtot sakaru sistēmu.

Papildus būtiska projekta sastāvdaļa ir arī kultūras un tūrisma piedāvājuma paplašināšana, kas arī ir jāveido pieejams plašai iedzīvotāju daļai. Tieši tāpēc arī aptuveni 10% no kopējā projekta tiks novirzīti pieejama un iekļaujoša kultūras piedāvājuma radīšanai un uzlabošanai, tajā skaitā dažādu tehnisko risinājumu izstrādāšanai.

Kopējās plānotās projekta izmaksas ir 1 000 000,00 EUR (viens miljons *euro*, 00 centi) (tajā skaitā PVN)no kuriem 850 000,00 EUR (astoņi simti piecdesmit tūkstoši *euro*, 00 centi) ir ERAF finansējums un 150 000,00 EUR (simts piecdesmit tūkstoši *euro*, 00 centi) ir pašvaldības līdzfinansējums. Projekts ietver sevī būvniecības izmaksas aptuveni 850 000,00 EUR (tajā skaitā PVN), būvuzraudzība, projekta sadalīšana, atalgojums, citas ar projekta vadību saistītas izmaksas – 50 000,00 (tajā skaitā PVN), kultūras piedāvājuma radīšana, pielāgošana un pilnveidošana 100 000,00 (tajā skaitā PVN).

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT projekta “Stāmerienas pils iekštelpu pārbūve, restaurācija un atjaunošana 2.kārta” iesniegšanu Centrālās finanšu un līgumu aģentūras projektu konkursā.
2. UZDOT Gulbenes novada Centrālās pārvaldes Finanšu nodaļai nodrošināt nepieciešamo līdzfinansējumu 150 000,00 EUR (simts piecdesmit tūkstoši *euro*, 00 centi) (tajā skaitā PVN) apmērā, ņemot aizņēmumu Valsts kasē.
3. UZDOT Gulbenes novada Centrālās pārvaldes Finanšu nodaļai nodrošināt nepieciešamo priekšfinansējumu 425 000,00 EUR (četri simti divdesmit pieci tūkstoši *euro*, 00 centi) (tajā skaitā PVN) apmērā, ņemot aizņēmumu Valsts kasē.

4. Par projekta ieviešanu atbildīgo noteikt Gulbenes novada Centrālās pārvaldes Attīstības un iepirkumu nodaļas vadītāju.

5. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs N.Mazūrs